Svítková

Svítková (, ) je vrch v Oravských Beskydách. Leží nad Vychylovkou, približne  východne od Čadce a prechádza ním štátna hranica s Poľskom.

 Poloha 
Nachádza sa na západnom okraji pohoria, v geomorfologickom podcelku Ošust. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Čadca a Powiatu żywieckeho a katastrálne územie obce Nová Bystrica a Ujsoły. Najbližšími sídlami sú juhozápadným smerom ležiaca Vychylovka, miestna časť Novej Bystrice, juhovýchodne situovaná Oravská Lesná a severovýchodne situovaná Soblówka. Vrch patrí do Chránenej krajinnej oblasti Kysuce.

 Opis 
Svítková sa nachádza na západnom konci hlavného hrebeňa a jej úbočím v sedle Príslop končia Oravské a začínajú Kysucké Beskydy. Nad sedlom susedí severozápadne ležiaca mohutná Rycierova hora (), západne sa nachádza Májov () a Kykula (), južne Mrvova Kykula () a Demänovská Kykula (), východne Talapkov Beskyd () a Bednárová () a severným smerom dominuje Muńcul ().Kysucké Beskydy – Veľká Rača. Letná turistická mapa. 1 : 50 000. Harmanec: VKÚ, a. s. Severnú časť hrebeňa odvodňujú prítoky rieky Sola, voda z južných častí odteká potokom Vychylovka a Chmúra do Bystrice. Vrcholom vedie hrebeňovka, kopírujúca hranicu.

 Výhľady 
Vrchol hory pokrýva lesný porast, no neďaleko sú rozsiahle odlesnené plochy, umožňujúce obmedzený rozhľad. Viditeľné sú okolité vrchy Oravských a Kysuckých Beskýd (Beskid Żywiecki), Oravská Magura, Kysucká vrchovina a Malá Fatra, ojedinele tiež Veľká Fatra a Tatry.

 Prístup 
 po  zelenej značke:
 od západu z Vychylovky cez sedlo Príslop 
 od juhovýchodu zo sedla Demänová cez Talapkov Beskyd
 zo severovýchodu z obce Soblówka (PL) cez sedlo Príslop
 po  modrej značke hlavným hrebeňom:
 od severozápadu z Rycierovej hory cez sedlo Príslop
 od východu po hrebeni z rázc. Podúšust cez Talapkov Beskyd

 Referencie 

 Pozri aj 
 Ošust
 Zoznam vrcholov v Oravských Beskydách

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Oravských Beskydách
Kategória:Vrchy v Poľsku
Kategória:Tisícovky v Poľsku
Kategória:Vrchy v okrese Čadca
Kategória:Nová Bystrica (obec)
Kategória:Vrchy v Żywieckych Beskydách
Kategória:Vrchy v Sliezskom vojvodstve